Levy Mwanawasa Stadium

Levy Mwanawasa Stadium er et idrettstadion i byen Ndola i Zambia. Stadionet ble åpnet i 2012 etter to års byggetid for klubben ZESCO United FC og Zambias herrelandslag i fotball. Stadionet ble oppkalt etter Levy Mwanawasa (1948–2008), som var landets president i perioden 2002 til hans død i 2008. Stadionet var et av tre idrettsanlegg som ble vedtatt bygget i 2010 med finansiell støtte fra kinesiske myndigheter i et ledd for å arrangere panafrikanske leker i 2011 (i stedet arrangert av Mosambik), og dette anlegget stod ferdig i 2012 med en tilskuerkapasitet på 44 000. Den første internasjonale fotballkampen på stadionet ble spilt den 9. juni 2012, og var en VM-kvalifiseringskamp mellom Zambia og Ghana, som endte 1–0 til vertsnasjonen. Dagens stadion erstattet det tidligere Dag Hammarskjöld stadion som sto på samme sted. Referanser Eksterne lenker Worldstadiums.com – Zambia, Levy Mwanawasa Stadium Arkivert 16. juli 2013 hos Wayback Machine.